钦定古今图书集成/历象汇编/岁功典/第029卷 > 《宋史》 > 《礼志》
## 钦定古今图书集成/历象汇编/岁功典/第029卷 > 《宋史》 > 《礼志》

司寒之神。常以四月命官，率太祝用牲币及黑牡、秬
黍祭元冥之神，乃开冰以荐太庙。建隆二年，置藏冰
署而修其祀焉。秘书监李至言：“‘按《诗·豳七月》曰：‘四之
日，献羔祭韭’。盖谓周以十一月为正，其四月即今之
二月也。《春秋传》曰：‘日在北陆而藏冰’。谓夏十二月日
在危也。献羔而启之’，谓二月春分献羔祭韭，始开冰”
室也。火出而毕，赋。火星昏见。谓四月中也。又按《月令》，
天子献羔开冰，先荐寝庙。详其开冰之祭，当在春分，
乃有司之失也。帝览奏曰：“今四月，韭可苫屋矣，何谓
荐新？”遂正其礼。